H O T Ă R Â R E nr.\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_

**cu privire la privatizarea bunurilor proprietate publică**

**fără anunțul prețului inițial**

În temeiul art.6 alin.(2) lit. c) și art.43 din Legea nr.121-XVI din 4 mai 2007 privind administrarea și deetatizarea proprietății publice (Monitorul Oficial al Republicii Moldova, 2007, nr.90-93, art.401), cu modificările şi completările ulterioare, Guvernul HOTĂRĂŞTE:

1. Se aprobă:

Regulamentul cu privire la privatizarea bunurilor proprietate publică fără anunțul prețului inițial, conform anexei nr.1.

Lista bunurilor proprietate publică de stat propuse spre vânzare fără anunțul prețului inițial, conform anexei nr.2.

1. Se abrogă unele hotărâri ale Guvernului, conform anexei 3.

**PRIM-MINISTRU Pavel FILIP**

**Contrasemnează:**

**Viceprim-ministru,**

**ministrul economiei Octavian CALMÎC**

**Ministrul finanțelor Octavian ARMAȘU**

Anexa nr.1

la Hotărârea Guvernului

nr. din \_\_\_\_\_\_\_\_\_\_\_\_\_\_ 2017

**REGULAMENTUL**

cu privire la privatizarea bunurilor proprietate publică fără anunțul prețului inițial

1. **Dispoziții generale**
	* + 1. Regulamentul cu privire la privatizarea bunurilor proprietate publică fără anunțul prețului inițial (în continuare – Regulament) este elaborat întru realizarea prevederilor art. 43 al Legii nr. 121-XVI din 4 mai 2007 privind administrarea și deetatizarea proprietății publice și se aplică la privatizarea fără anunțul prețului inițial a pachetelor de acțiuni sau a cotelor sociale care constituie mai mult de 50% din capitalul social al societății comerciale, a bunurilor imobile, mobile, precum şi a complexelor patrimoniale unice sau a complexelor de bunuri, construcțiilor nefinalizate. Criteriul de bază al stabilirii câștigătorului este volumul investițiilor necesare revitalizării bunului expus la vânzare.
			2. Prezentul Regulament stabilește:
2. criteriile de selectare a bunurilor proprietate publică de stat și a unităților administrativ-teritoriale pentru includere în Lista bunurilor proprietate publică care se propun spre vânzare fără anunțul prețului inițial;
3. modul de organizare și desfășurare a concursului de vânzare a bunurilor proprietate publică fără anunțul prețului inițial;
4. condițiile distincte privind vânzarea bunurilor proprietate publică fără anunțul prețului inițial;
5. monitorizarea executării obligațiilor contractuale.
	* + 1. Vânzător al bunurilor proprietate publică de stat este Agenția Proprietății Publice subordonată Ministerului Economiei (în continuare - Agenția), iar al bunurilor proprietate publică a unităților administrativ-teritoriale, inclusiv al unității teritoriale autonome Găgăuzia - autoritățile administrației publice ale unităților administrativ-teritoriale de nivelul întâi și de nivelul al doilea, inclusiv ale unității teritoriale autonome Găgăuzia (în continuare – autorități ale administrației publice locale.
			2. Pot fi privatizate fără anunțul prețului inițial bunurile supuse privatizării, incluse în Lista bunurilor proprietate publică propuse spre vânzare fără anunțul prețului inițial selectate conform următoarelor criterii:

1) bunuri imobile, mobile sau complexe de bunuri expuse la vânzare de cel puțin 6 ori;

2) întreprinderi de stat/municipale, societăți comerciale cu cotă majoritară publică supuse privatizării, care corespund cel puțin unuia din următoarele criterii:

1. nu activează mai mult de doi ani;
2. datoriile totale depășesc 50 la sută din activele societății;
3. valoarea activelor nete este negativă;
4. au fost expuse la vânzare de cel puțin 6 ori, inclusiv la prețul determinat în condițiile pct. 8 al Regulamentului cu privire la modul de stabilire a prețului inițial de vânzare a acțiunilor proprietate publică supuse privatizării, aprobat prin Hotărârea Guvernului nr. 453 din 02.06.2010, pentru valorile mobiliare ale societăților pe acțiuni.
	* + 1. Lista bunurilor proprietate publică de stat propuse spre vânzare fără anunțul prețului inițial se aprobă de Guvern și se publică în Monitorul Oficial al Republicii Moldova.
			2. Lista bunurilor proprietate publică a unității administrativ-teritoriale propuse spre vânzare fără anunțul prețului inițial se aprobă de autoritatea administrației publice locale respective și se publică în Monitorul Oficial al Republicii Moldova.
			3. La privatizare pot participa:

a) persoane fizice și juridice din Republica Moldova;

b) persoane fizice și juridice străine integral private, apatrizi, în conformitate cu legea;

c) asociații ale persoanelor specificate la lit. a) și b).

* + - 1. Nu pot fi participanți la privatizare persoanele determinate în art. 26 alin. (1) și alin.(2) din Legea nr. 121-XVI din 04 mai 2007 privind administrarea și deetatizarea proprietății publice.
			2. Îndeplinirea cerințelor prevăzute în art. 26 alin.(2) al Legii nr. 121-XVI din 04 mai 2007 privind administrarea și deetatizarea proprietății publice va fi confirmată prin completarea Declarației pe proprie răspundere, semnată de participantul la privatizare, conform anexei la prezentul Regulament.
			3. Modul de pregătire a bunurilor și organizare a concursurilor de privatizare a bunurilor proprietate publică fără anunțul prețului inițial, termenele și condițiile de încheiere a contractelor de vânzare-cumpărare a bunurilor privatizate și activitățile postprivatizare se efectuează conform Regulamentului concursurilor comerciale și investiționale de privatizare a proprietății publice, aprobat prin Hotărârea Guvernului nr. 919 din 30 iulie 2008 “Cu privire la organizarea și desfășurarea concursurilor comerciale și investiționale de privatizare a proprietății publice”.
			4. Competențele de organizare și desfășurare a concursului fără anunțul prețului inițial sunt exercitate de Comisia pentru desfășurarea concursurilor comerciale și investiționale de privatizare a proprietății publice (în continuare - Comisia), desemnată în condițiile pct. 7 și 8 din Regulamentul concursurilor comerciale și investiționale de privatizare a proprietății publice, aprobat prin Hotărârea Guvernului nr. 919 din 30 iulie 2008 “Cu privire la organizarea și desfășurarea concursurilor comerciale și investiționale de privatizare a proprietății publice”.
			5. Comunicatul informativ privind desfășurarea Concursului de privatizare fără anunțul prețului inițial se publică în Monitorul Oficial al Republicii Moldova, după caz, în presa locală și va include:
1. denumirea și adresa juridică a bunului;
2. caracteristicile de bază ale bunului (pentru societățile comerciale – capitalul social, numărul de acțiuni (partea socială); pentru întreprinderi de stat/municipale - capitalul social, principalele genuri de activitate; pentru bunuri imobile – suprafața bunului, numărul cadastral; pentru bunurile mobile – date de identificare, pentru construcții nefinalizate – anul inițierii, parametri tehnici, gradul de finalizare);
3. volumul minim al investițiilor;
4. modul și termenele de familiarizare a ofertanților cu bunul expus la vânzare;
5. termenul limită de prezentare a ofertelor;
6. criteriile de selectare a câștigătorului;
7. cuantumul mijloacelor bănești, stabilite drept garanție de participare la concurs, precum și datele bancare pentru transferul lor.

În comunicatul informativ, la decizia vânzătorului, pot fi incluse cerințe specifice de privatizare și alte informații.

1. **Condițiile distincte de privatizare a bunurilor proprietate**

**publică fără anunțul prețului inițial**

* + - 1. Concursul de privatizare a bunurilor fără anunțul prețului inițial se desfășoară într-o singură etapă.
			2. În termenul stabilit în comunicatul informativ, fiecare participant la concurs, prezintă într-un plic sigilat, oferta care va conține următoarele documente:
	1. în cazul persoanelor juridice autohtone – copia de pe decizia privind înregistrarea persoanei juridice și de pe statut (actul de constituire), autentificate de administrator, extrasul din Registrul de stat al persoanelor juridice;

în cazul persoanelor juridice străine - copia de pe certificatul de înregistrare, eliberat de organul împuternicit și de pe statut (actul de constituire), autentificate în modul stabilit de lege;

în cazul persoanelor fizice – copia buletinului de identitate şi a anexei la el;

1. situațiile financiare pentru perioada de gestiune precedentă, autentificate de organul statistic teritorial și de administratorul persoanei juridice a Republicii Moldova (persoana juridică străină prezintă aceste documente, autentificate în modul stabilit de lege);
2. cererea de participare la concurs, în care se indică prețul oferit pentru bunul expus la privatizare și volumul investițiilor, cu indicarea termenelor de realizare și destinației lor; condițiile și termenele de plată, angajamentul privind îndeplinirea celorlalte condiții enunțate în comunicatul informativ; modelul cererii de participare la concurs se stabilește de vânzător;
3. documentul de plată ce confirmă achitarea garanției de participare la concurs, în cuantumul stabilit de Comisie, pe contul bancar indicat în comunicatul informativ.
4. documentul bancar care certifică capacitatea ofertantului de a efectua cel puțin 25 la sută din volumul total al investițiilor asumate;
5. certificatul privind datoriile față de bugetul public național - pentru investitorii autohtoni.
	* + 1. Cuantumul garanției de participare se stabilește de Comisie, pentru fiecare bun, în mărime de până la 100 mii lei și se indică în comunicatul informativ;
			2. Garanția de participare se transferă la conturile bugetului de stat, în cazul privatizării bunurilor proprietate publică de stat și la conturile bugetelor unităților administrativ-teritoriale, în cazurile privatizării bunurilor proprietate publică a unităților administrativ-teritoriale, inclusiv ale unității teritoriale autonome Găgăuzia.
			3. În ziua desfășurării ședinței Comisiei, ofertanții (reprezentanții lor) sunt obligați să se înregistreze la secretarul Comisiei. Ofertanții care nu s-au înregistrat nu sunt admiși la concurs, iar garanția de participare nu li se restituie.
			4. La data stabilită în comunicatul informativ, Comisia se întrunește în ședință, în cadrul căreia președintele Comisiei deschide cutia sigilată, respectiv fiecare plic, în ordinea depunerii, fiind verificată completitudinea documentelor și informațiilor enunțate în comunicat.
			5. Comisia ia act de documentele depuse, estimând corespunderea lor condițiilor concursului, fapt ce se consemnează în procesul-verbal.
			6. Comisia este în drept să respingă ofertele care nu conțin toate documentele prevăzute în pct. 15 al prezentului Regulament și în comunicatul informativ sau acestea nu au fost întocmite în modul stabilit sau nu corespund condițiilor concursului. În acest caz, ofertanților li se restituie garanția de participare depusă.
			7. În cazul în care nici o ofertă nu corespunde condițiilor concursului, acesta se declară nul.
			8. În cazul unei singure oferte, Comisia este în drept să inițieze concursul de majorare a prețului ofertei și de îmbunătățire a celorlalte propuneri sau să declare concursul nul.
			9. Comisia determină câștigătorul concursului reieșind din oferta de preț și volumul investițiilor asumate pentru revitalizarea bunului ofertat, precum și alte obligații suplimentare prevăzute în pct. 27 al prezentului Regulament (coraportul preț /investiții - 30/ 70 la sută).
			10. La desfășurarea concursului, cea mai mare ofertă preț/investiții indicată în cererile participanților este declarată drept ofertă inițială.
			11. În cadrul ședinței Comisiei, ofertanții fac propuneri de îmbunătățire a ofertei inițiale, începând cu participantul la care prețul ofertei calculat este cel mai mic. În cazul în care prețul ofertei participanților este același, primul pas al concursului începe cu participantul care a prezentat ultimul documentele. Această ordine se păstrează pe întreaga perioadă a concursului.
			12. Comisia este în drept să adopte decizia privind finalizarea concursului, fără a determina câștigătorul, cu restituirea garanțiilor de participare depuse, fixând această decizie în procesul-verbal.
			13. Criterii suplimentare la determinarea câștigătorului concursului sânt:
	1. obligațiile privind stingerea datoriilor;
	2. obligațiile privind dezvoltarea întreprinderii;
	3. structura și termenele de realizare a investițiilor;
	4. obligațiile privind protecția mediului înconjurător;

e) obligația privind menținerea numărului locurilor de muncă și/sau crearea de noi locuri de muncă;

f) alte obligații specifice bunului.

* + - 1. Comisia desemnează câștigător al concursului participantul care corespunde criteriilor prevăzute în pct. 23 și 27, care și-a asumat cele mai avantajoase obligații în sensul satisfacerii condițiilor concursului.
			2. Procesul-verbal al ședinței Comisiei va conține informații privind:

a) bunul expus la vânzare fără anunțul prețului inițial;

b) ofertanții, cu descrierea succintă a ofertelor lor;

c) ofertantul-câștigător și propunerile lui definitive;

d) condițiile și termenul de încheiere a contractului de vânzare-cumpărare.

* + - 1. După finalizarea concursului, la solicitarea ofertanților, vânzătorul, în decurs de 15 zile calendaristice, va restitui garanția de participare, cu excepția ofertantului-câștigător și persoanelor care au refuzat să participe la concurs. Garanția de participare a ofertantului-câștigător este inclusă în contul plății pentru bunul privatizat.

**III. Dispoziții finale**

* + - 1. În cazul în care câștigătorul concursului a refuzat să semneze contractul, Comisia, în termen de 15 zile lucrătoare, este în drept să-și anuleze decizia și să invite la concurs ceilalți ofertanți, fără a publica un alt comunicat informativ.
			2. Câștigătorului concursului care a refuzat să încheie contractul de vânzare-cumpărare, nu i se restituie garanția de participare și, pe viitor, nu este admis pentru participare la privatizarea bunului dat.
			3. Litigiile de privatizare pot fi soluționate pe cale amiabilă, în arbitraj sau pe cale judiciară.

Anexă

la Regulamentul cu privire la

 privatizarea bunurilor proprietate

 publică fără anunțul prețului inițial

**DECLARAŢIE**

1. Subsemnatul, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(numele și prenumele),

reprezentant împuternicit al persoanei juridice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, declar pe propria răspundere, în calitate de ofertant la privatizarea fără anunțul prețului inițial a bunului ”\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”,

sub sancțiunile aplicate faptei de fals în acte publice, că nu ne aflăm în vreuna dintre situațiile următoare:

a) s-a intentat procesul de lichidare sau de insolvabilitate, avem patrimoniul sechestrat sau activitățile noastre sunt suspendate;

b) nu ne-am îndeplinit obligațiile de plată a impozitelor, a taxelor și a contribuțiilor de asigurări sociale către bugetul de stat, bugetele locale și bugetul asigurărilor sociale de stat, în conformitate cu prevederile legale în vigoare în Republica Moldava sau în țara în care este stabilit;

c) avem în cadrul conducerii persoane care au fost condamnate, în ultimii 3 ani, prin hotărârea definitivă a unei instanțe judecătorești, pentru o faptă care a adus atingere eticii profesionale sau pentru comiterea unei greșeli în materie profesională, de natură a afecta îndeplinirea viitorului contract;

d) în ultimii 2 ani ne-am îndeplinit în mod defectuos obligațiile contractuale din motive imputabile nouă, fapt care a produs sau este de natură să producă grave prejudicii beneficiarilor din cadrul respectivelor contracte;

e) suntem incluși în lista de interdicție a operatorilor economici;

f) furnizăm informații false în documentele prezentate.

2. Subsemnatul, declar pe proprie răspundere, că în ultimii 5 ani nu am fost condamnat prin hotărârea definitivă a unei instanțe judecătorești pentru participare la activități ale vreunei organizații criminale, pentru corupție, pentru fraudă și/sau pentru spălare de bani.

3. Subsemnatul, declar că informațiile furnizate sânt complete și corecte în fiecare detaliu și înțeleg că Comisia are dreptul de a solicita, în scopul verificării și confirmării declarațiilor, situațiilor și documentelor prezentate, orice informații suplimentare privind eligibilitatea noastră, precum și experiența, competența și resursele de care dispunem.

Data: [ZZ.LL.AAAA]

(numele și prenumele)

*(semnătura și ștampila)*

în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, autorizat legal să semnez oferta pentru și în numele \_\_\_\_\_\_\_\_\_\_\_\_\_\_\_\_\_\_\_\_\_\_\_.”

Anexa nr. 2

la Hotărârea Guvernului

nr. din \_\_\_\_\_\_\_\_\_\_\_\_\_\_ 2017

Lista bunurilor proprietate publică de stat propuse spre vânzare fără anunțul prețului inițial

Anexa nr. 3

la Hotărârea Guvernului

nr. din \_\_\_\_\_\_\_\_\_\_\_\_\_\_ 2017

Lista

hotărârilor Guvernului care se abrogă

1. Hotărârea Guvernului nr. 865 din 21 septembrie 1999 pentru aprobarea Regulamentului privind privatizarea patrimoniului public la preț simbolic (Monitorul Oficial al Republicii Moldova, 1999, nr.106-108, art.933).
2. Pct.2 din anexa nr.1 la Hotărârea Guvernului nr.1112 din 11 septembrie 2003 „Privind modificarea, completarea și abrogarea unor hotărâri ale Guvernului” (Monitorul Oficial al Republicii Moldova, 2003, nr.200-203, art.1158).
3. Hotărârea Guvernului nr. 171 din 24 februarie 2000 privind aprobarea Listei obiectelor propuse pentru privatizare la preț simbolic (Monitorul Oficial al Republicii Moldova, 2000, nr.24-26, art.253).